Formula 3000

Formula 3000, saīsinājumā F3000 — formulu čempionāts, kas norisinājās no 1985. - 2004. gadam. Aizstāja pirms tam pastāvošo Formula 2 čempionātu. Kopš 2005. gada aizstāts ar GP2 čempionātu.

Kā galvenie Formula 3000 izveidošanas iemeslie jāmin:

 Formula 2 čempionāta sadārdzināšanās;
 Cosworth DFV aizvietošanas Formulā 1 ar turbodzinējiem;
 FIA vēlēšanās izveidot „pēdējo pakāpienu“ jaunajiem braucējiem pirms nokļūšanas F1.

 Vēsture 
Dalībai čempionātā daudzas komandas izvēlējās iegādāties March speciāli izgatavotās šasijas 85B. AGS un Ralt piedalījās čempionātā ar pašu ražotām šasijām, Lola izmantoja savu veco CART šasiju, bet vēl trīs komandas izmantoja vecās F1 šasijas — Tyrrell 012, Williams FW08C un Arrows A6, taču šie bolīdi izrādījās pārāk smagi. Pirmos trīs gadus vairākums komandu izmantoja Lola, March un Ralt ražotās šasijas. 1988. gadā kā šasiju ražotājs čempionātam pievienojās Reynard, kas faktiski kopš 1993. gada kļuva par vienīgo Formula 3000 šasiju piegādātāju.

1996. gadā FIA mēģināja padarīt čempionātu lētāku un vienlīdzīgāku spēku samēros. Komandas drīkstēja izmantot tikai viena ražotāja šasijas (Lola), riepas (Avon) un dzinējus (Zytek). Tas noveda arī pie tā, ka čempionāts neturpināja savu attīstību. Jaunas šasijas parādījās tikai vienreiz trīs gados. Formula 3000 tehnoloģiskajā attīstības līmenī sāka zaudēt daudziem Formula 3 čempionātiem.

Kopš 1998. gada norisinājās kopā ar Formula 1 čempionāta Eiropas posmiem.

Neizturot konkurenci ar citiem formulu čempionātiem (tādiem kā European F3000, World Series by Nissan, Formula Renault V6 Eurocup) Formula 3000 čempionāts tika aizstāts ar GP2.

Formula 3000 šasijas pašlaik tiek izmantotas daudzos citos čempionātos, piemēram, Eiropas Formula 3000, Formula Holden.

 Čempioni 

 Sezona Čempions Komanda Formula Konstruktoru kausa ieguvējs Formula 1985  Kristians Danners BS Automotive March 85B-Cosworth netika noteikts 1986  Ivans Kapelli Genoa Racing March 86B-Cosworth netika noteikts 1987  Stefāno Modēna Onyx March 87B-Cosworth netika noteikts 1988  Robertu Morenu Bromley Motorsport Reynard 88D-Cosworth netika noteikts 1989  Žans Alezī Eddie Jordan Racing Reynard 89D-Mugen netika noteikts 1990  Ēriks Komā DAMS Lola T90/50-Mugen netika noteikts 1991  Kristians Fitipaldi Pacific Racing Reynard 91D-Mugen netika noteikts 1992  Luka Badoers Crypton Engineering Reynard 92D-Cosworth netika noteikts 1993  Olivjē Panī DAMS Reynard 93D-Cosworth netika noteikts 1994  Žans Kristofs Bujons DAMS Reynard 94D-Cosworth netika noteikts 1995  Vinčenco Sospiri Super Nova Racing Reynard 95D-Cosworth netika noteikts 1996  Jergs Millers RSM Marko Lola T96/50-Zytek netika noteikts 1997  Rikārdu Zonta Super Nova Racing Lola T96/50-Zytek netika noteikts 1998  Huans Pablo Montoija Super Nova Racing Lola T96/50-Zytek netika noteikts 1999  Niks Heidfelds West Competition Lola T99/50-Zytek netika noteikts 2000  Bruno Žunkeira Petrobras Junior Team Lola T99/50-Zytek D2 Playlife Super Nova Lola T99/50-Zytek 2001  Džastins Vilsons Coca-Cola Nordic Racing Lola T99/50-Zytek Coca-Cola Nordic Racing Lola T99/50-Zytek 2002  Sebastjēns Burdē Super Nova Racing Lola B02/50-Zytek Arden International Lola B02/50-Zytek 2003  Bjerns Virdheims Arden International Lola B02/50-Zytek Arden International Lola B02/50-Zytek 2004  Vitantonio Liuci Arden International Lola B02/50-Zytek Arden International Lola B02/50-Zytek

 Interesanti fakti 
 Neviens no Formula 3000 čempioniem nav uzvarējis Formula 1 čempionātā. Tikai trīs no viņiem ir uzvarējuši kādā no F1 sacīkstēm: Žans Alezī, Olivjē Panī un Huans Pablo Montoija, turklāt ne vairāk par vienu reizi, izņemot Montoiju, kuram ir 7 uzvaras;
 Bruno Žunkeira, Sebastjēns Burdē un Huans Pablo Montoija ir uzvarējuši IndyCar čempionātā;
 no F1 čempioniem vienīgi Fernando Alonso un Deimons Hills ir piedalījušies Formula 3000 sacensībās.


Kategorija:Autošoseja